
ΕΦΗΜΕΡΙΕ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

.Χαρακτηρισμός ως διατηρητέου του κτιρίου που βρίσκεται 
στην οδό Φερρών 18 της περιοχής Πλατείας Βικτωρίας 
του ρυμοτομικού σχεδίου Αθήνας και επιβολή ειδικών 
όρων και περιορισμών δόμησης αυτού. 1 

Μεταφορά συντελεστή δόμησης σύμφωνα με τις διατάξεις 
του Ν. 880/1979. 2 

Τροποποίηση του ρυμοτομικού σχεδίου Λουτρών (Κύθνου) 
και επιβολή προκηπίου. 3 

~ ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Χαρακτηρισμός ως διατηρητέου του κτιρίου που βρίσκεται 
στην οδό Φερρών 18 της περιοχής Πλατείας Βικτωρίας 
του ρυμοτομικού σχεδίου Αθήνας και επιβολή ειδικών όρων 
και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 17.7.1923 ν.δ/τος όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 9 και 85Α. 

2. Τις διατάξεις του ν.δ. 8/1973 και ειδικότερα το άρθρο 
79 (παρ. 6) όπως αντικαταστάθηκέ με την παράγραφο 1 
του άρθρου 4 του ν. 622/1977 (ΦΕΚ 171/Λ). 

3. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα (ΦΕΚ. 137/Α). 

4. Τις διατάξεις του ν. 1032/1980 (ΦΕΚ 57/Α) και ει¬ 
δικότερο τα άρθρα 2, 3 και 7. ,! 

5. Γην από 12.6.1985 εισηγηση - έκθεση της Διεύθυνσης 
Παραδοσιακών Οικισμών και Περιβάλλοντος (Γ7). 


6. Την υπ* αριθ. 671/1985 γνωμοδότηση του Συμβουλίου 
της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

1. Χαρακτηρίζεται ως διατηρητέο το κτίριο ιδιοκτησίας 
Μαρίας Μπέη Λίρμαν που βρίσκεται στην οδό Φερρών 18 
της περιοχής Πλατείας Βικτωρίας του εγκεκριμένου ρυμο¬ 
τομικού σχεδίου Αθήνας όπως φαίνεται στο σχετικό πρωτό¬ 
τυπο διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Πολεοδομικών Εφαρμογών 
με την υπ’ αριθ. 55344/1955 πράξη του και που συνοπτικό 
του αντίτυπο δημοσιεύεται με το παρόν διάταγμα. 

2. Στο κτίριο που χαρακτηοίζεται ως διατηρητέο απαγο¬ 
ρεύεται κάθε αφαίρεση αλλοίωοη ή καταστροφή τόσο των 
επιμέρους αρχιτεκτονικών ή διακοσμητικών στοιχείων του, 
όσο και αυτού του ίδιου του κτιρίου. 

3. Επιτρέπεται η επισκευή και ο εκσυγχρονισμός των 
εγκαταστάσεων, η στατική ενίσχυση, η εσωτερική διαρρύθ¬ 
μιση και κάθε επέμβαση για λόγους στατικούς ή λειτουρ¬ 
γικούς, του χαρακτηριζομένου ως διατηρητέου κτιρίου, 
εφόσον δεν αλλοιώνεται ο γενικός αρχιτεκτονικός χαρακτήρας 
και οι βασικές αρχές της σύνθεσης του κτιρίου και δεν θί¬ 
γονται, τα αναφερόμενα στην παράγραφο 2 του παρόντος, 
ως διατηρητέα στοιχεία του. 

Άρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΟΡΟΤΑΞΙΑΣ ΚΑΙ ΔΗΜ. ΕΡΓΟΝ 

. ΕΥΑΓΓΕΛΟΣ ΚΟΥΛΟΥΜΠΗΕ V 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) 

Μεταφορά συντελεστή δόμησης σύμφωνα με τις διατάξεις 
του Ν. 880/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 (ΦΕΚ 58/Α) και ειδι¬ 
κότερα το άρθρο 2. 

2. Τις διατάξεις του π. δ/τος 470/1979 (ΦΕΚ 138/Α). 

3. Τις διατάξεις του π. δ/τος 510/1979 (ΦΕΚ 154/Α'). 

4. Τις διατάξεις του ν. 1032/1980 (ΦΕΚ 57/Α') και ει¬ 
δικότερα τα άρθρα 2, 3 και 7. 

5. 1 ις υπ’ αριθ. 276/1984 και 377/1984 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

δ. Την υπ αριθ. 15619/10.8.1984 πράξη συναίνεσης της 
Πηνελόπης Δημητρίου Παπαευγενίου κατοίκου Θεσσα¬ 
λονίκης, οδός Φ. Δραγούμη αριθ. 35, η οποία έχει την απο¬ 
κλειστική κυριότητα του ακινήτου που περιγράφεται παρα¬ 
κάτω, με πρόταση του Υπουργού Περιβάλλοντος, Χωροτα¬ 
ξίας και Δημόσιων Έργων, αποφασίζουμε: 

Άρθρο 1. 

1. Εγκρινεται η μεταφορά του συντελεστή δόμησης από 
το ρυμοτομούμενο ακίνητο (βαρυνόμενο) που βρίσκεται 


στις οδούς Θεοδ. Καπετανοπούλου και Αναξιμένους στην 
περιοχή Κάτω Τούμπα του ρυμοτομικού σχεδίου Θεσσαλο¬ 
νίκης και του οποίου την κυριότητα έχει η Πηνελόπη Δημ. 
Παπαευγενίου που συμφώνησε στη μεταφορά αυτή, όπως 
το ακίνητο αυτό φαίνεται με στοιχεία 20-19-21-27-34-20 
στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης Πολεοδο- 
μικών Εφαρμογών με την υπ’ αριθ. 52212/1985 πράξη του 
και που συνοπτικό του αντίτυπο δημοσιεύεται με το παρόν 
διάταγμα. 

2. .Τα ειδικότερα στοιχεία του βαρυνόμενου ακινήτου και 
της μεταφοράς είναι τα εξής: 

α) Εμβαδόν ακινήτου 114,65 + 1,70 = 116,35 μ2 
β) Μεταφερόμενος συντελεστής δόμησης 2,1 αναγόμενος 
σε δομήσιμη επιφάνεια 116,35 X 2,1 = 244,33 μ2. 

Άρθρο 2. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων, αναθέτουμε τη δημοσίευση και εκτέλεση του πα¬ 
ρόντος διατάγματος. 

Α&ήνα, 20 Αυγούστου 1985 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟ! ΚΟΥΛΟΥΜΠΗΧ 


Μ16_ΕΦΗΜΕΡΙΣ ΤΗΣ ΚΎΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟΝ) 


(3) 

Τροποποίηση του ρυμοτομικού σχεδίου Λουτρών (ΚυΟνου) 
και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του από 17 Ιουλίου 1923 ν.δ/τος όπως 
τροποποιήθηκαν και συμπληρώθηκαν και ειδικότερα τα άρθρα 

του 3, 9 και 70. 

2. Τις διατάξεις του 947/1979 (ΦΕΚ 169/Α) και ειδι¬ 
κότερα το άρθρο του 62 (παρ. 1). 

3. Τις διατάξεις του ν. 1032/1980 (ΦΕΚ 57/Α) και ει¬ 
δικότερα τα άρθρα του 2, 3 και 7. 

4. Την υπ’ αριθ. Ε 13719/1856/15.4.1976 (ΦΕΚ 610/Β) 
απόφαση του Υπουργού Δημοσίων Έργων. 

5. Την υπ’ αριθ. 55/83 πράξη του Κοινοτικού Συμβου¬ 
λίου Κύθνου. 

6. _Τις υπ’ αριθ. 96/85, 254/85 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλλο¬ 
ντος. 

7. ' Την υπ’ αριθ. 593/1985 γνωμοδότηση του Συμβουλίου 
της Επικρατείας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου 
Λουτρών Κύθνου (Ν. Κυκλάδων) στα υπ’ αριθ. 9 και 21 
οικοδομικά τετράγωνα, με την κατάργηση της μεταξύ 
αυτών εγκεκριμένης οδού και την έγκριση νέας, όπως ειδι¬ 


κότερα φαίνεται στο σχετικό πρωτότυπο διάγραμμα σε 
κλίμακα 1:500 που θεωρήθηκε από τόν Προϊστάμενο της 
Διεύθυνσης Πολεοδομικών Εφαρμογών με την υπ’ αρ. 
52643/1985 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

1. Καταργείται το προβλεπόμενο από το εγκεκριμένο 
ρυμοτομικό σχέδιο προκήπιο των οικοπέδων οικοδομημένων 
ή μη που βρίσκονται στα παραπάνω οικοδομικά τετράγωνα 
και είχαν πρόσωπο στην κατά το προηγούμενο άρθρο καταρ- 
γούμενη οδό. 

2. Επιβάλλεται προκήπιο πλάτους τεσσάρων (4) μέτρων 
στο πρόσωπο των οικοπέδων οικοδομημένων ή μη που 
βρίσκονται: α) στα αυτά οικοδομικά τετράγωνα και έχουν 
πρόσωπο στην κατά το προηγούμενο άρθρο εγκρινόμενη 
οδό και β) στο υπ’ αρ. 9 οικοδομικό τετράγωνο και έχουν 
πρόσωπο στις ανώνυμες εγκρεκριμένες οδούς όπως ειδικό¬ 
τερα φαίνεται στο ίδιο διάγραμμα. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 20 Αυγούστου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΤΠΟΥΡΓΟΧ ΠΕΡΙΒΑΛΛΟΝΤΟΣ ΧΒΡΟΤΑΞΙΑΙ ΚΑΙ ΔΗΜ. ΕΡΓΒΝ 

ΕΥΑΓΓΕΛΟ! ΕΟΥΑΟΥΙΙΠΗΕ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟΝ) 






